2019 में अगर चुनाव की तारीखें आईपीएल की तारीखों से मिलती हैं तो आईपीएल का आयोजन भारत से बाहर जा सकता है। इस टूर्नामेंट के होस्ट के लिए संयुक्त अरब अमीरात (यूएई) या फिर दक्षिण अफ्रीका को चुना जा सकता है। गौरतलब है कि आईपीएल का 12 वां एडिशन अगले साल 29 मार्च से 19 मई के बीच किए जाने का प्रस्ताव है और इन्हीं तारीखों पर देश में आम चुनाव भी कराए जा सकते हैं। सुरक्षा के पुख्ता इंतजाम ना होने की सूरत में टूर्नामेंट को देश से बाहर शिफ्ट किया जाएगा।